n
st
Het sijn comen te rechte inde banc voir meye en scepen loeven jan crappet als
man en momboir marien sijns wijfs weduwe jans wijlen brocteal in deen
sijde en jaspar chapon sone mertens chappon in dande aldair de vors jan
crappet uut machte van scepen brieve van loeven die hij heeft vander daet
xiiii xli twee daghe in januario van thien mudden corens der maten
van nyvele erffpachts alle jae sint andries messe apostels te betalen en te nyvele
te leven die de voirs brocteal cocht en gecreegh opseke goede en pande des vors
jaspars thappon te plancenoet te marantzart te ohain en dair omtrint gelegen
Van welken erfpachte nae dat de voirs jan crappet sijne brieve hadde gevonst
en levenghe vand panden genome hij begde betalinge te hebben gelijck hij
zeyde dat de voirs wijlen brocteal sijn voirsete voe ende ande nae tot noch
hadde gehadt dair tegen de voirs jaspar chappon hem opponeerde en en meynde
niet dat sijn goede en onderpande sunderlinge soe verre die onder de banck van
plancenoet waen gelegen inden voirs erfpacht waen gehouden want het
wae gesciet dat de voirs guedinghe biden voirs brocteal als selve geleid
tot des vors jaspars goide den selven brocteal was gesciet en die goede
verthiert sijnde inde derde hant behielt dair op de selve brocteal
voe
den selven erffpacht nochtan dat dair noyt peninck noch hellinck en
rdden gegeven Ende dien achtvolgen waest gebuert dat de vors
wilen brocteal int jair xiiii xlvii den vierden dach va januario
was comen voir scepen van planchenoet Bekinnende des voirs es
om hem in god te quitene ende zijne sciencie te verwaene sceldende
quijt verworpende ende verthijende van allen den rechte actien en prope
teyte die hij aende selve thien mudde corens mocht hebben gelijck
tchyrograff der selver scepenen van planchenoet dat hij inden rechte
exhibeerde uutwijsde welck tyrograff alsoe hij seyde antentijck was
en int coffer vanden voirs scepenen van planchenoet bevonde uuten
welken en meer anden reden die hij allegde de vors jaspar meynde dat
de vors jan crappet aenden vors erffpacht verdoelt ware want tselve
cyrograff inhielt dat gheen gelt voe den vors erffpacht gegeven
en was Dair op de vors jan crappet hem verantweerde
vte